Nariadenie Komisie (EHS) č. 1445/76
z 22. júna 1976,
ktorým sa stanovuje zoznam rôznych odrôd Lolium perenne L.
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 2358/71 z 26. októbra 1971 o spoločnej organizácii trhu s osivom [1], naposledy zmenené a doplnené nariadením (EHS) č. 671/75 [2], a najmä na jeho článok 3 ods. 5,
keďže v prílohe VIII k nariadeniu Rady (EHS) č. 833/76 zo 6. apríla 1976, ktorým sa stanovujú určité ceny a iné čiastky uplatniteľné v poľnohospodárstve pre hospodársky rok 1976/77 [3], bola stanovená výška pomoci pre osivo Lolium perenne L. s vysokou perzistenciou, neskoré alebo stredne neskoré, a pre osivo Lolium perenne L. s nízkou perzistenciou, stredne neskoré, stredne rané alebo rané, a pre ostatné alebo nové odrody osiva Lolium perenne L.;
keďže s cieľom zabezpečiť jednotné uplatňovanie postupov poskytovania pomoci v celom spoločenstve, sa musia vymedziť rôzne odrody Lolium perenne L. a musí sa stanoviť zoznam odrôd s vysokou perzistenciou, neskorých alebo stredne neskorých, a odrôd s nízkou perzistenciou, stredne neskorých, stredne raných alebo raných;
keďže je preto potrebné zrušiť nariadenie Komisie (EHS) č. 964/75 z 11. apríla 1975, ktorým sa stanovuje zoznam neskorých, stredne neskorých a raných odrôd Lolium perenne L. [4];
keďže opatrenia stanovené v tomto nariadení sú v súlade so stanoviskom Riadiaceho výboru pre osivá,
PRIJALA TOTO NARIADENIE:
Článok 1
Zoznam odrôd Lolium perenne L. s vysokou perzistenciou, neskorých alebo stredne neskorých a zoznam odrôd Lolium perenne L. s nízkou perzistenciou, stredne neskorých, stredne raných alebo raných sa v zmysle ustanovení prijatých podľa článku 3 nariadenia (EHS) č. 2358/71 stanovujú v prílohách k tomuto nariadeniu.
Článok 2
Nariadenie (EHS) č. 964/75 sa týmto zrušuje.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 22. júna 1976